als_Latn dik_Latn ron_Latn
Një studim i fundit i botuar edhe ne revistën Lancet Global Health mundohet te hedhe drite ne këtë drejtim, duke sjelle këtu rezultatet e një studimi 30 vjeçar te realizuar ne Brazil.
Kërkuesit braziliane kane realizuar një kërkim qe zë fill qe ne vitin e largët 1982 ne qytetin e Pelotas, ku kane analizuar mbi 3500 adultë te datëlindjes 1982. Këtij kampioni ata i kane analizuar me detaje te dhëna ne lidhje me faktorë te tille ndikues ne drejtim te inteligjencës personale si, te ardhurat dhe gjendja ekonomike e familjes, niveli arsimor i prindërve, zakonet e nënës gjate periudhës se shtatzënisë si dhe kohëzgjatja e ushqimit me qumështin e nënës. Pasi janë ndjekur për gjate gjithë harkut te gjate kohor, derisa ata arritën moshe madhore, atyre i është testuar inteligjenca QI, niveli arsimor, te ardhurat qe fitojnë me punën e tyre.
Nga krahasimi i te dhënave, rezultoi se ndikimi me te madh ne shkallen e inteligjencës se te rinjve, kishte ai qe lidhej me te ushqyerin ose jo me qumështin e nënës, si dhe me kohëzgjatjen e te ushqyerit. Sipas këtyre te dhënave, doli se një fëmijë qe ishte ushqyer me qumështin e gjirit për një periudhe një vjeçare, arrinte te merrte deri katër pike me shume ne testin e famshëm te inteligjencës dhe rreth 100 euro me shume ne formën e pagës për punën qe bënte.
Sipas Bernardo Lessa Horta, njeri prej anëtarëve te studimit, kjo lidhet me faktin se ne qumështin e gjirit ka prezence domethënëse te acideve yndyrore, DHA, qe kane ndikim te drejtpërdrejtë ne zhvillimin e trurit.
Ndërkohë prej kohesh Organizata Botërore e Shëndetësisë rekomandon te ushqyerin me qumështin e gjirit për një periudhe minimalisht 6 mujore, por kjo lidhet kryesisht me efekte imediate pozitive, veçanërisht ne drejtim te rritjes se rezistencës ndaj infeksioneve. Ndërkohë qe studimi i mësipërm flet edhe për një tjetër benefit te ushqimit me qumësht gjiri, qe lidhet me efekte ne terma te gjate kohore, sikurse është ndikimi ne inteligjencën e fëmijëve ne moshën adulte dhe me tej.
als_Latn als_Latn als_Latn als_Latn als_Latn